
	תיקון סעיף 32
	1. 
	בפקודת מס הכנסה[footnoteRef:2], בסעיף 32(1) –  [2:   דיני מדינת ישראל, נוסח חדש, מס' 6, עמ' 120.] 


	
	
	(1)	המילים "הוצאות הבית" – יימחקו;

	
	
	(2)	בהגדרה "הוצאות אש"ל" –

	
	
	
	(א)	אחרי "ולמעט" יבוא "אלה:";

	
	
	
	(ב)	הסיפה החל מהמילה "הוצאות" תסומן (א);

	
	
	
	(ג)	אחרי פסקה (א) יבוא:

	
	
	
	
	"(ב)	הוצאות אש"ל שאינן עולות על 1,500 שקלים חדשים בחודש; ולעניין יחיד שמנוכות מהכנסתו החייבת הוצאות הבית – הוצאות אש"ל שאינן עולות על 750 שקלים חדשים בחודש;"


דברי הסבר
החזר הוצאות אש"ל נוצר עבור מקרים בהם עצמאי נאלץ לשהות במקום מרוחק ממקום העבודה הקבוע שלו, למשך פרקי זמן ארוכים וזאת במסגרת עבודתו או לצורך יצירת הכנסה. במשך תקופה זו יידרש העובד לשלם על אש"ל מכיסו ומשום שההוצאות הללו מתקיימות במסגרת מילוי תפקידו, נוצר צורך לפצות אותו.
בארה"ב עצמאים יכולים לקבל ניכוי במס בשיעור 50% מסך הארוחה. הוצאות ארוחה הינן מוכרות במס אם הנסיעה העסקית כוללת לינה מחוץ לבית או שהיא ארוכה מספיק, כך שנדרשת מנוחה או שינה משמעותית על מנת לתפקד כראוי. בנוסף, ניתן לנכות הוצאות ארוחה גם במקרה בו הארוחה קשורה באופן ישיר לעסק. כך גם בגרמניה, עצמאי שנוסע בתוך גרמניה (יש תעריפים אחרים לנסיעות בינ"ל) זכאי להכרה במס להוצאות על ארוחות בסך 24 אירו ליום (מלבד יום ההגעה ויום העזיבה שבהם זכאי ל-12 אירו ליום, כמו גם בימים שבהם נמצא במרחק מסוים מהבית בין 8 ל-24 שעות). בנוסף, עצמאי בגרמניה זכאי לניכוי בשיעור 70% מעלויות ארוחות הקשורות באופן ישיר לעסק. כמו כן, הוא מקבל החזר בשיעור 100% מסכום המע"מ ששולם על הארוחה.
בהצעת חוק זו מוצע לתקן את סעיף 32 לפקודת מס הכנסה כך שניתן יהיה לנכות את הוצאות הבית מהכנסתו החייבת של יחיד. כמו כן, מוצע כי יחיד יוכל לנכות ממס את הוצאותיו בגין אש"ל (אכילה, שתיה, לוויה) עד לתקרה של 1500 שקלים חדשים בחודש, ועבור יחיד שמנוכות מהכנסתו החייבת הוצאות הבית – עד לתקרה של 750 שקלים חדשים בחודש.
הצעות חוק דומות בעיקרן הונחו על שולחן הכנסת העשרים ושתיים על ידי חבר הכנסת מיכאל מלכיאלי וקבוצת חברי הכנסת (פ/1374/22) ועל שולחן הכנסת העשרים ושלוש על ידי חברי הכנסת מיכאל מלכיאלי ומשה אבוטבול (פ/126/23). 
[bookmark: _GoBack]הצעת חוק זהה הונחה על שולחן הכנסת העשרים ושלוש על ידי חבר הכנסת עודד פורר (פ/2179/23).
הצעת החוק זהה לפ/2179/23 ולפיכך לא נבדקה מחדש על ידי הלשכה המשפטית של הכנסת.

